་ཆེན་སྟེང་༔ མཐིང་ནག་ཧཱུྃ་ལ་གསང་བདག་གཏུམ་པོའི་སྐུ༔ ཞལ་གདངས་ལྗགས་འདྲིལ་མཆེ་གཙིགས་སྤྱན་རྩ་གཡོ༔ སྨ་ར་སྨིན་མ་དབུ་སྐྲ་མེ་ལྟར་འབར༔ བྷནྡྷ་སྐམ་པོའི་རིགས་ལྔ་དབུ་ལ་བརྒྱན༔ ཚྭ་ཚྭ་འཁྲུགས་པའི་དར་ནག་ཅོད་པན་འཕུར༔ དུག་སྦྲུལ་རིགས་ལྔས་སྐྲ་བཅིངས་ལྷུ་ཚིགས་བརྒྱན༔ ཕྱག་གཡས་གསེར་གྱི་འཁོར་ལོ་རྩིབས་བཅུ་ལ༔ ཟ་བྱེད་རྔམ་པའི་ཁྲོ་བཅུ་མེ་ལྟར་འབར༔ གཡོན་པས་མེ་ཡི་འཁོར་ལོ་རྩིབས་བཅུུ་ལས༔ གསོད་བྱེད་ཁྲོ་མོ་ཤ་ཟ་ཆུ་ལྟར་ཁོལ༔ སྟོབས་བཅུ་དུར་ཁྲོད་ཆས་བརྒྱད་སྐུ་ལ་རྫོགས༔ ཞབས་གཉིས་དོར་སྟབས་བགེགས་དཔུང་ས་ལ་འགྱེལ༔ སྐུ་ལ་སྟོང་ཁམས་སྲེག་པའི་མེ་དཔུང་འཁྲིགས༔ འཇིགས་བྱེད་དཔའ་བོ་སྟོབས་ལྡན་སྐུ་རུ་གསལ༔ ཧཱུྃ༔ ཤར་དུ་བན་བྱེད་འཇོམས་པའི་སྟག་གདོང་མ༔ སྐུ་མདོག་དམར་ནག་རྔམ་པའི་ང་རོ་ཅན༔ ཕྱག་གཡས་མེ་ཟོར་གཡོན་པས་ཆུ་ཟོར་བསྣམས༔ ལྷོ་རུ་བོན་བྱེད་འཇོམས་པའི་དྲེད་གདོང་མ༔ སྐུ་མདོག་ཁམ་ནག་གདུག་པའི་མཆེ་བ་གཙིགས༔ ཕྱག་གཡས་ཀོང་ཟོར་གཡོན་པས་ཐུན་ཟོར་བསྣམས༔ ནུབ་ཏུ་འདྲེ་རྒོད་འཇོམས་པའི་དོམ་གདོང་མ༔ སྐུ་མདོག་མཐིང་ནག་གཏུམ་པའི་དྲག་སྔགས་ཅན༔ གཡས་པས་ཉུངས་ཟོར་གཡོན་པས་ཁྲམ་ཟོར་བསྣམས༔ བྱང་དུ་དགྲ་བགེགས་འཇོམས་པའི་སྤྱང་གདོང་མ༔ སྐུ་མདོག་ལྗང་ནག་ཤ་ཁྲག་དགྱེས་པ་མོ༔ གཡས་པས་མཚེ་ཟོར་གཡོན་པས་ཁྲག་ཟོར་བསྣམས༔ ཐམས་ཅད་གར་སྟབས་དུར་ཁྲོད་ཆས་ཀྱིས་བརྒྱན༔ ཧ་ཧ་དགྱེས་པའི་གད་མོ་འབྲུག་ལྟར་སྒྲོག༔ ཕ་རོལ་གདུག་པའི་བྱད་མ་འཇོམས་པར་བསྒོམ༔ དེ་ལྟར་གསལ་བའི་ཐུགས་ཀའི་འོད་ཟེར་ལས༔ གསང་བདག་གཏུམ་པོའི་ལྷ་ཚོགས་སྤྱན་དྲངས་གྱུར༔ «གསུམ་པ་སྤྱན་འདྲེན་བཞུགས་ཕྱག་ནི། » ཧཱུྃ༔ འོག་མིན་ཆོས་དབྱིངས་ཕོ་བྲང་དབུས༔ ལྕང་ལོ་ཅན་གྱི་གནས་མཆོག་ནས༔ གཏུམ་ཆེན་ཁྲོ་རྒྱལ་གཤེགས་སུ་གསོལ༔ གཤེགས་ནས་ཕོ་བྲང་དབུས་སུ་བཞུགས༔ སྐུ་གསུམ་ལྷ་ལ་ཕྱག་འཚལ་བསྟོད༔ ཨོཾ་བཛྲ་ས་མཱ་ཡ་ཛ་ཛ་ཕཻཾ་ཕཻཾ༔ ཛཿཧཱུྃ་བཾ་ཧོཿ དམ་ཚིག་པ་དང་གཉིས་སུ་མེད་པར་གྱུར༔ པདྨ་ཀ་མ་ལ་ཡེ་སཏྭཾ༔ ཨོཾ་ན་མོ་པཱུ་རུ་ཤ་ཡ་ཧོཿ «བཞི་པ་མཆོད་པ་འབུལ་བ་ནི། » ཧཱུྃ༔ གླིང་བཞི་སྣོད་ཀྱི་འཇིག་རྟེན་གཏོར་གཞོང་དུ༔ ཕྱི་མཆོད་སྣ་ཚོགས་མཛེས་པའི་སྤྱན་གཟིགས་དང་༔ ནང་མཆོད་སྨན་གཏོར་རཀྟ་གསང་མཆོད་དང་༔ སྦྱོར་སྒྲོལ་ཚོགས་མཆོད་མཐུན་པའི་ཡོ་བྱད་ཚོགས༔ གསང་བདག་གཏུམ་ཆེན་ཌཱ་ཀི་རིགས་བཞི་ལ། མཆོད་པ་འབུལ་ཞིང་ཐུགས་དམ་བསྐངས་གྱུར་ནས༔ བར་ཆད་སེལ་ཞིང་དངོས་གྲུབ་མཆོག་སྩོལ་ཤོག །ཨོཾ་བཛྲ་པུཥྤེ་དྷཱུ་པེ་ཨཱ་ལོ་ཀེ་གནྡྷེ་ནཻ་ཝི་དྱེ་ཤབྡ་ཨཱཿཧཱུྃ༔ ཨོཾ་ཨཿཧཱུྃ༔ སརྦ་པཉྩ་ཨ་མྲྀ་ཏ་རཀྟ་བྷ་ལིངྟ་མ་ཧཱ་མཱཾ་ས་ཙིཏྟ་གོ་རོ་ཙ་ན་བྷ་སུ་ཏ་ལ་ཁ་རཾ་ཁཱ་ཧི༔ «བདུད་རྩི་ལག་མཆོད་ནི། » ཨོཾ་ཨཿཧཱུྃ༔ དཔལ་ཆེན་གསང་བདག་གཏུམ་པོ་ཕ་རོལ་གཡུལ་འཇོམས་ཀྱི་ཞལ་དུ་ཨི་དཾ་བྷ་ལིངྟ་ཁ་ཁ་ཁཱ་ཧི༔ བྱད་བཟློག་ཁྲོ་མོ་རིགས་བཞིའི་ཞལ་དུ་ཨི་དཾ་བྷ་ལིངྟ་ཁ་ཁ་ཁཱ་ཧི༔ «ལྔ་པ་བསྟོད་པ་ནི། » ཧཱུྃ༔ གཏུམ་ཆེན་ཁྲོ་རྒྱལ་གསང་བདག་ཧེ་རུ་ཀཿ ལྷ་སྲིན་དྲེགས་པ་འདུལ་བའི་མཐུ་སྟོབས་ཅན༔ མ་རུངས་གདུག་པའི་ཚོགས་རྣམས་ཚར་གཅོད་པ༔ ཐུགས་མཆོག་ཁྲོ་རྒྱལ་སྐུ་ལ་ཕྱག་འཚལ་བསྟོད༔ ཧཱུྃ་བྷྱོཿ དྲག་ཤུལ་རྔམ་པའི་དཔའ་སྟོབས་གར་དགུས་བརྒྱན༔ སྣང་སྲིད་ཡོངས་ཀྱི་བྱད་ཁ་དགྲ་ལ་འབེབས༔ ལས་ལ་ཆས་བྱེད་སྲོག་བདག་ཁྲོ་མོའི་ཚོགས༔ མ་རུངས་རྒོལ་བ་འཇོམས་མཛད་བཞི་ལ་བསྟོད༔ «དྲུག་པ་བསྙེན་པ་བྱ་བ་ནི། » ཧཱུྃ༔ བདག་ཉིད་གཏུམ་པོའི་ཐུགས་ཀ་རུ༔ གསེར་གྱི་མཆོད་རྟེན་སེར་པོའི་དབུས༔ མེ་དཔུང་ཉི་མ་འཁོར་ལོའི་སྟེང་༔ ཧཱུྃ་མཐིང་ཚྭ་ཚྭ་འཕྲོ་བའི་མཐར༔ རྩ་སྔགས་གཡས་སུ་འཁོར་བ་ཡིས༔ ལུས་ཀྱི་ནད་གདོན་སྡིག་སྒྲིབ་བསྲེགས༔ ཕར་འཕྲོས་ཕྱོགས་བཅུའི་སངས་རྒྱས་མཆོད༔ ཡང་འཕྲོས་སྟོང་གསུམ་དགྲ་བགེགས་འཇོམས༔ ཚུར་འདུས་སྣོད་ཀྱི་གཟི་བྱིན་ཐིམ༔ སླར་ཡང་ཁྲོ་མོ་འཁོར་ལ་ཕོག༔ རབ་འཕྲོས་ཕ་རོལ་བྱད་ཁ་བཟློག༔ ཀུན་ཀྱང་གཟི་བརྗིད་ལྡན་པར་བསྒོམ༔ «གཙོ་བོའི་བསྙེན་པ། » ཨོཾ་བཛྲ་ཙཎྜ་མཎྜ་ཙཀྲ་ཧཱུྃ་ཕཊ྄ཿ «ཁྲོ་མོའི་སྔགས༔» ཨོཾ་ཀྲོ་ཏི་བཾ་བྷྱོ་ཙ་ཏུར་མུ་ཁ་ཙཀྲ་ཧཱུྃ་ཕཊ྄ཿ «ཅེས་གཏུམ་པོའི་སྔགས་གྲུབ་རྟགས་མ་བྱུང་གི་བར་དུ་བཟླ༔ ཁྲོ་མོ་ལས་སུ་རུང་ཙམ་ཁྲི་ཡིས་ཆོག༔ སྐབས་སུ་ལས་སྦྱོར་བྱད་བཟློག་གི་སྔགས་སྦྱར་བར་སྤྲོ་ན། »ཧཱུྃ་བཛྲ་ཙཎྜ་ཧེ་ཀྲོ་ཏ་ཀཱ་ལ་སོ་ན་ཙཀྲ་ལོ་ཧི་ཙཀྲ་རཾ་ཊི་ཙཀྲ་ཡ་གནོད་བྱེད་འབྱུང་པོ་བྱད་མ་རྣམས་ཀྱི་སྲོག་རྩ་ལ་རྦད་རྦད༔ ཨོཾ་བཛྲ་ཀྲོ་ཏི་མ་ཏྲི་བཾ་བྷྱོ་ཙ་ཏུར་མུ་ཁ་རཾ་ཧ་ལ་ཡ་ཕ་རོལ་གྱི་བྱད་ཟོར་ཕུར་ཁ་ངན་པ་ཐམས་ཅད་བྷྱོ་བྷྱོ་ཟློག་ཟློག༔ «བཟློག་སྔགས་ནི༔» ཧཱུྃ་ཏྲིག་རཱ་ཛ་ཡ་ཐུན་བྷྱོཿ དགྲ་ལ་བྷྱོ་དགྲ་ལ་རྦད༔ རཾ་ཧ་ལ་མཱ་ར་ཡ་བྷྱོཿ དགྲ་ལ་བྷྱོ་དགྲ་ལ་ཟློག༔ ཀྲག་ཧད་པ་ནཱ་ག་ཡ་བྷྱོཿ དགྲ་ལ་བྷྱོ་དགྲ་ལ་ཟློག༔ ཤག་རཀྵ་རྦད་ཏྲི་ཡ་བྷྱོ་བྷྱོཿ དགྲ་ལ་བྷྱོ་དགྲ་ལ་ཟློག༔ མཱ་ར་ཡ་རྦད་བྷྱོ་དུན་བྷྱོ་ཐུན་བྷྱོ་རཀྴ་བྷྱོ་བྱད་མ་རྦོད་གཏོང་ཐམས་ཅད་དགྲ་ལ་བྷྱོ་བྷྱོཿ བཟློག་བཟློག༔ «མཐར་དབྱངས་གསལ་ཡིག་བརྒྱ་རྟེན་སྙིང་སྟོང་ཚིག་སོགས་སྤྱི་ལྟར་བྱའོ། གཉིས་པ་ལ་བཅུ། དང་པོ་ཚོགས་བྱིན་རླབས་ནི། » ཧཱུྃ༔ བདག་ཉིད་དཔལ་ཆེན་ཐུགས་ཀ་ནས༔ རྃ་ཡྃ་ཁྃ་དང་ཨོཾ་ཨཱཿཧཱུྃ༔ དངོས་འཛིན་བསྲེགས་གཏོར་བླ་མེད་སྤེལ༔ ཚོགས་མཆོད་འདོད་ཡོན་བདུད་རྩིར་གྱུར༔ དཀྱིལ་འཁོར་དགྱེས་པའི་རྫས་སུ་གྱུར༔ ཨོྃ་དྷརྨ་ཤུདྡྷེ་ཨཱཿཧཱུྃ༔ «གཉིས་པ་སྤྱན་འདྲེན་ནི། » ཧཱུྃ༔ འོག་མིན་མཁའ་སྤྱོད་ཕོ་བྲང་ནས༔ དཔལ་ཆེན་གསང་བདག་གཏུམ་པོ་ལ༔ སྤྲུལ་པ་བཀའ་སྐྱོང་སྲུང་མས་བསྐོར༔ ཚོགས་ལ་སྤྱན་འདྲེན་གཤེགས་སུ་གསོལ༔ ཨོྃ་བཛྲ་ས་མཱ་ཡ་ཛ་ཛཿ «གསུམ་པ་མཆོད་པ་ནི། » ཧཱུྃ༔ དཔལ་ཆེན་གསང་བདག་གཏུམ་པོ་ཡི༔ དཀྱིལ་འཁོར་ལྷ་ཚོགས་འཁོར་བཅས་ལ༔ ཞལ་ཟས་ཚོགས་ཀྱི་མཆོད་པ་འབུལ༔ བཞེས་ནས་མཆོག་ཐུན་དངོས་གྲུབ་སྩོལ༔ ཨོྃ་ཨཱཿཧཱུྃ་གུ་རུ་དྷེ་ཝ་ཌཱཀྐི་ནཱི་ཨི་དཾ་བྷ་ལིངྟ་ཁ་ཁ་ཁཱ་ཧི༔ «བཞི་པ་སྐོང་བཤགས་ནི། » ཧཱུྃ༔ ཕྱི་ནང་སྤྱན་གཟིགས་མཐུན་རྫས་ཀྱིས༔ གསང་བདག་ལྷ་ཚོགས་ཐུགས་དམ་བསྐང་༔ ཉམས་ཆག་སོར་ཆུད་ཉེས་ལྟུང་བཤགས༔ ཕྱིན་ཆད་མི་སྒྲིབ་ཚངས་པར་སྩོལ༔ ཨོྃ་བཛྲ་ས་ཏྭ་ས་མ་ཡ༔ «སོགས་ཡིག་བརྒྱ་བརྗོད། » «ལྔ་པ་བསྒྲལ་མཆོད་ནི། » ཧཱུྃ༔ ལྕགས་ཁང་ནང་དུ་རུ་ཏྲ་མངོན་སུམ་གསལ༔ མཆོག་གསུམ་བདེན་པས་དགྲ་བོའི་གཟུགས་ལ་ཕོབ༔ ཕུར་ཐུན་མཚོན་ཆ་འབར་བས་བསྒྲལ་གཏུབས་ནས༔ དཔལ་ཆེན་གཏུམ་པོའི་ལྷ་ཚོགས་ཞལ་དུ་མཆོད༔ ཨོྃ་ཨཱཿཧཱུྃ༔ དགྲ་བགེགས་ཀྱི་མ་ཧཱ་མཱཾ་ས་རཀྟ་ཙིཏྟ་གོ་རོ་ཙ་ན་བྷ་སུ་ཏ་ཁ་ཁ་ཁཱ་ཧི༔ «དེ་ནས་ཚོགས་ལ་རོལ་ཞིང་སྨོན་ལམ་གདབ། དྲུག་པ་ལྷག་མ་ནི། » ཧཱུྃ༔ དཔལ་གྱི་བཀའ་ཉན་གནས་ཉུལ་ལྷག་སྡུད་མ༔ མི་སྡུག་གཟུགས་འཆང་དུར་ཁྲོད་ཚོགས་ཁང་འགྲིམ༔ ཤ་ཁྲག་ལ་དགྱེས་གིང་ཆེན་ལངྐ་སྲིན༔ ལྷག་མ་འདི་བཞེས་གདུག་པའི་དགྲ་བགེགས་སྒྲོལ༔ ཨོྃ་མ་ཏྲི་རཀྴ་ཎ་ཡཀྴ་ཨུ་ཙི་ཏ་ཁ་ཁ་ཁཱ་ཧི༔ «བདུན་པ་ཐུགས་དམ་བསྐུལ་བ་ནི། » ཧཱུྃ༔ དཔལ་ཆེན་ལྷ་ཚོགས་ཐུགས་དམ་དབྱིངས་ནས་བསྐུལ༔ རིག་འཛིན་སྒྲུབ་པའི་ཕྱི་ནང་འགལ་རྐྱེན་སོལ༔ ཤ་ཁྲག་དམར་གྱི་གཏོར་མ་འདི་བཞེས་ལ༔ མ་རུངས་བྱད་ཟོར་བཟློག་པའི་ཕྲིན་ལས་མཛོད༔ ཨོཾ་ཧེ་རུ་ཀ་ཀྲོ་ཏི་ཤྲཱི་ཙཎྜ་ཨ་ཨི་དཾ་བྷ་ལིངྟ་ཁ་ཁ་ཁཱ་ཧི༔ «བརྒྱད་པ་ཆད་མདོ་གཏོང་བ་ནི། » ཧཱུྃ༔ འོག་མིན་གནས་དང་མེ་རི་འབར་བ་ནས༔ ལྷ་སྲིན་སྡེ་དཔོན་དྲེགས་སྡེས་ཁས་བླངས་བཞིན༔ གཏོར་མ་བཞེས་ལ་གསང་སྔགས་བསྟན་པ་སྐྱོངས༔ མ་རུངས་དགྲ་བགེགས་ཐལ་བ་རྡུལ་དུ་རློག༔ ཨོཾ་ཀྲོ་ཏ་ཀྲོ་ཏི་ཧེ་རུ་ཀ་ལ་ཡཀྴ་ཡ་ཨི་དཾ་བྷ་ལིངྟ་ཁ་ཁ་ཁཱ་ཧི༔ «དགུ་པ་བརྟན་མ་སྐྱོང་བ་ནི། » ཧཱུྃ༔ བོད་ཁམས་སྐྱོང་མཛད་བརྟན་མ་སྐྱོང་བའི་ཚོགས༔ ལྷབ་ལྷུབ་རྒྱན་སྤྲས་གར་སྒྱུར་གཏོར་མ་ལོངས༔ འཛམ་གླིང་འདི་རུ་བདག་གནས་ཡུལ་གྲུའི་ཚོགས༔ ཚེ་ཆོས་ཟས་ནོར་ལོངས་སྤྱོད་བཀྲ་ཤིས་སྤེལ༔ ཨོྃ་མ་མ་ཏིང་ཏིང་རཀྨོ་རཀྴ་ཨི་དཾ་བྷ་ལིངྟ་ཁ་ཁ་ཁཱ་ཧི༔ «བཅུ་པ་རྟ་བྲོ་བརྡུང་བ་ནི། » ཧཱུྃ༔ དཔལ་ཆེན་ཁྲག་འཐུང་ཧེ་རུ་ཀས༔ དམ་སྲི་བསྒྲལ་ནས་གཏོར་བྲོ་རྡུང་༔ ཆེམ་ཆེམ་དགྲ་བོའི་མགོ་ནས་རྡུང་༔ མནན་མནན་ནམ་ཡང་མ་ལྡང་ཞིག༔ ཨོཾ་ཧཱུྃ་ཏྲཱྃ་བྷྲཱུྃ་ཙཀྲ་ཡ་དགྲ་བོ་ནན༔ «གསུམ་པ་རྗེས་ཀྱི་རིམ་པ་ལ་བདུན། དང་པོ་དངོས་གྲུབ་བླང་བ་ནི། » ཧཱུྃ༔ ཡང་གསང་སྙིང་པོ་བླ་མེད་ཧེ་རུ་ཀཿ གསང་བདག་གཏུམ་པོའི་སྐུ་གསུང་ཐུགས་ཡོན་གྱིས༔ དེང་འདིར་སྐལ་ལྡན་བདག་ལ་དབང་བསྐུར་སྩོལ༔ མཆོག་ཐུན་དངོས་གྲུབ་འདོད་རྒུ་ཐོབ་གྱུར་ཅིག༔ ཨོཾ་ཀཱ་ཡ་ཝཱཀྐ་ཙིཏྟ་གྷུ་ཡ་གུ་ཧྱ་སིདྡྷི་ཨ་བྷི་ཥིཉྩ་ཧཱུྃ༔ «ཞེས་དབང་བླང་། » «གཉིས་པ་མཆོད་པ་ནི། » ཧཱུྃ། ཕྱི་མཆོད་སྣ་ཚོགས་མཛེས་པའི་སྤྱན་གཟིགས་དང་༔ ནང་མཆོད་སྨན་གཏོར་རཀྟ་གསང་མཆོད་དང་༔ སྦྱོར་སྒྲོལ་ཚོགས་མཆོད་མཐུན་པའི་ཡོ་བྱད་ཚོགས༔ གསང་བདག་གཏུམ་ཆེན་ཌཱ་ཀིའི་ཚོགས་ལ་འབུལ། ཨོཾ་བཛྲ་པུཥྤེ་དྷཱུ་པེ་ཨཱ་ལོ་ཀེ་གནྡྷེ་ནཻ་ཝི་དྱེ་ཤབྡ་ཨཱཿཧཱུྃ༔ ཨོཾ་ཨཿཧཱུྃ༔ སརྦ་པཉྩ་ཨ་མྲྀ་ཏ་རཀྟ་བྷ་ལིངྟ་ཁཱ་ཧི། «གསུམ་པ་བསྟོད་པ་ནི། » ཧཱུྃ༔ གཏུམ་ཆེན་ཁྲོ་རྒྱལ་གསང་བདག་ཧེ་རུ་ཀཿ ལྷ་སྲིན་དྲེགས་པ་འདུལ་བའི་མཐུ་སྟོབས་ཅན༔ མ་རུངས་གདུག་པའི་ཚོགས་རྣམས་ཚར་གཅོད་པ༔ ཐུགས་མཆོག་ཁྲོ་རྒྱལ་སྐུ་ལ་ཕྱག་འཚལ་བསྟོད༔ «བཞི་པ་ནོངས་བཤགས་ནི། » ཧཱུྃ༔ བླ་མེད་ཐེག་ཆེན་རྒྱུད་སྡེའི་སྒོར་ཞུགས་ནས༔ རྩ་བ་ཡན་ལག་ཕྱག་རྒྱ་ཏིང་འཛིན་སོགས། ཁས་བླངས་དམ་ཚིག་ཉམས་འགལ་ཅི་མཆིས་པ། མཐོལ་བཤགས་བཟོད་གསོལ་ཚངས་པའི་དངོས་གྲུབ་སྩོལ༔ «ཅེས་ཡི་གེ་བརྒྱ་པས་ལྷག་ཆད་བཀང་། བརྟན་བཞུགས་སྤྱི་ལྟར་བྱ། ལྔ་པ་དཀྱིལ་འཁོར་བསྡུ་ལྡང་ནི། » ཧཱུྃ༔ ཡང་དག་ཡེ་ཤེས་དཀྱིལ་འཁོར་ལྷ་ཡི་ཚོགས༔ སྐྱེ་མེད་ངོ་བོ་རང་བྱུང་སྟོང་པའི་དབྱིངས༔ མ་སྐྱེས་ལྷུན་གྲུབ་ཆོས་དབྱིངས་མཁའ་ལ་ཐིམ༔ སྣོད་བཅུད་གཟུགས་སྣང་སྒྱུ་མའི་ངོ་བོར་ལྡང་༔ ཨ་ཨ་ཨ་ཨཱཿ «དྲུག་པ་བསྔོ་སྨོན་ནི། »ཧྲཱིཿ བདག་གི་བསྙེན་སྒྲུབ་དུས་གསུམ་དགེ་བའི་ཚོགས༔ མཁའ་ཁྱབ་འགྲོ་བ་རྣམས་ཀྱི་དོན་དུ་བསྔོ༔ ཀུན་ཀྱང་ས་བཅུ་ལམ་ལྔ་མཐར་ཕྱིན་ནས༔ གདོད་མའི་མགོན་པོའི་གོ་འཕང་མྱུར་ཐོབ་ཤོག །«བདུན་པ་བཀྲ་ཤིས་ནི། » ཧྲཱིཿ ཐུགས་རྗེའི་གཏེར་ཆེན་འཁོར་འདས་ཟིལ་གནོན་ལྷ། །ཡི་དམ་དཔའ་བོ་མཁའ་འགྲོའི་ཚོགས་བཅས་ཀྱིས། དེང་འདིར་མི་མཐུན་རྒུད་པ་ཀུན་ཞི་ཞིང་༔ རྟག་ཏུ་དཔལ་གནས་ཉིན་མཚན་བཀྲ་ཤིས་ཤོག༔« སྨོན་ལམ་སོགས་སྤྱི་ལྟར་བྱའོ། ཞེས་པ་འདིའང་ཐུགས་རྗེ་ཆེན་པོ་འཁོར་འདས་ཟིལ་གནོན་གྱི་ཆོས་སྡེ་ཆེན་པོ་ལས་ཡན་ལག་ལེ་ཚན་དྲུག་གི་ནང་གསེས་ཕྱག་ན་རྡོ་རྗེ་ཕ་རོལ་འཇོམས་བྱེད་ཀྱི་སྒྲུབ་ཐབས་ཆོག་ཁྲིགས་ལོག་འདྲེན་ཀླད་འགེམས་གནམ་ལྕགས་ཐོག་ཆར་ཞེས་བྱ་བ་འདིའང་གཏེར་གཞུང་རྩ་བ་སོར་བཞག་ལ་སྔོན་རྗེས་རྣམས་གཞུང་ཆེན་མོ་ལས་བླངས་ཤིང་ཁ་འགེངས་དགོས་པ་ཅུང་ཟད་རང་ལུགས་དཔལ་ཆེན་དྲེག་པ་ཟིལ་གནོན་ནས་ཁ་བཀང་སྟེ་བལྟས་ཆོག་ཏུ་བཀོད་པ་འདི་ཡང་ཚེ་རབས་དུ་མར་རིག་འཛིན་གནམ་ལྕགས་རྡོ་རྗེའི་བསྟན་ཞབས་སུ་སྐྱེས་ཤིང་མི་འཕྲོག་པའི་དད་པ་དང་ལྡན་པ་ལུང་ཟིན་ཨཱརྻ་དྷྭ་ཛའི་སྐྱེས་མཐར་འབོད་པའི་ཀུ་སུ་ལུ་གསང་སྔགས་བསྟན་འཛིན་ནམ་ཁྱབ་བདག་འཁོར་ལོའི་མགོན་པོ་མཁྱེན་བརྩེ་རྡོ་རྗེ་འཆང་གིས་ཞལ་སྔ་ནས་བདུད་འདུལ་ཕྲིན་ལས་རོལ་པ་རྩལ་ཞེས་མིང་གི་ཅོད་པན་སྤྱི་བོའི་རྒྱན་དུ་བསྩལ་ཞིང་ཟབ་གཏེར་རིང་ལུགས་འདི་ཉིད་འཆི་ཁའི་སྲོག་མཐུད་ཀྱི་བྱེད་པོ་ཁྱོད་ལ་བབ་པས་ཅེས་ཀྱང་མི་ནུབ་རྒྱུན་འཛིན་དང་ཉམས་པ་སླར་གསོའི་ཐབས་ལ་འབད་དགོས་ཞེས་རྡོ་རྗེའི་བཀའ་སྩལ་འགོམ་པར་མ་ནུས་ཤིང་བསྟན་པར་སྲི་ཞུ་དམིགས་པས་ཟབ་གཏེར་དཔེ་རྒྱུན་གང་བཞུགས་དཔེ་སྐྲུན་དང་འབྲེལ་འདིར་ཐུགས་རྗེ་ཆེན་པོའི་ཡན་ལག་ཆོས་སྡེ་རྣམས་ཅུང་ཟད་ཆོག་ཁྲིགས་སུ་གདབ་པ་འདིས་ཀྱང་དཔལ་ལྡན་བླ་མའི་ཐུགས་དགོངས་ཟག་མེད་ཀྱི་དབྱིངས་སུ་རྫོགས་པ་དང་། བསྟན་པ་དར་རྒྱས་ཡུན་དུ་གནས་པའི་རྒྱུར་གྱུར་ཅིག །ཅེས་རབ་བྱུང་བཅུ་བདུན་པའི་ཆུ་རྟ་ལོར་ཧོར་ཟླ་གསུམ་པའི་ཚེས་༡༠མ་ཧཱ་གུ་རུའི་ཨོ་རྒྱན་རྒྱལ་ཁམས་སུ་བཀའ་འདུས་ཆོས་ཀྱི་རྒྱ་མཚོའི་ཆོས་འཁོར་བསྐོར་བའི་དུས་ཚེས་ཁྱད་པར་ཅན་གྱི་སྔ་སྣུར་དུ་གྲུབ་པར་བགྱིས་པའི་ཡི་གེས་རིས་སུ་འདུ་བྱེད་པོའང་རང་སློབ་ཨོ་རྒྱན་གསང་སྔགས་དང་ཞུས་དག་པ་རི་བླ་ཀརྨའི་མིང་གིས་བགྱིས་པ་དགེ་ལེགས་འཕེལ།། །། » «